Tšekkiläinen tarokki

Tšekkiläinen tarokki on neljän hengen korttipeli, jota pelataan itävaltalaisella tarock-pakalla Tšekinmaassa ja Yhdysvalloissa emigranttien keskuudessa. Peli kuuluu pistetikkipeleihin, joissa voittaja ratkeaa  tikeissä voitetuilla pistekorteilla. Tšekkiläistä tarokkia pelataan vaihtuvin parein tai soolona.

Kortit 

Pakassa on 45 korttia, neljä ranskalaista maata ja erityinen valttimaa. Itävaltalaiseen tapaan pakka on lyhennetty ranskalaisesta tarot-pakasta.

Tarokit eli valttimaan kortit:
Narri, XXI, XX, XIX, XVIII, XVII, XVI, XV, XIV, XIII, XII, XI, X, IX, VIII, VII, VI, V, IV, III, II, I.

Padat ja Ristit:
Kuningas, kuningatar, ratsumies, sotilas, 10, 9, 8, 7.

Hertat ja Ruudut:
Kuningas, kuningatar, ratsumies, sotilas, 1, 2, 3, 4.

Korttien pistearvot:
Narri 5
Valtti XXI 5
Valtti I 5
Kuninkaat 5
Kuningattaret 4
Ratsumiehet 3
Sotilaat 2
Muut 1

Kortit lasketaan kolmen nipuissa ja nipun arvosta vähennetään 2 pistettä. Kahden kortin nipusta vähennetään 1 piste ja yksittäinen 1 pisteen kortti on arvoton. Voittoon tarvoitaan vähintään 36 korttipistettä.

Jako 
Ensimmäinen jakaja arvotaan. Leskeen jaetaan kuusi korttia ja pelaajille kaksi kuuden kortin nippua kullekin. Jako kiertää vastapäivään kuten pelikin.

Tarjoukset 
Pelaajilla on mahdollisuus tehdä tarjouksia, joiden perusteella päätetään kuka on pelinviejä. Etumies ei voi passata, vaan hänen on tehtävä ensimmäinen tarjous ja muut kolme ovat avoimia kaikille.

Ensimmäinen tarjous: Etumies kutsuu valtin XIX ja kortin haltijasta tulee hänen parinsa. Hän ei voi kuitenkaan paljastaa olevansa pelipari ennen kutsutun kortin pelaamista. Jos etumiehellä itsellään on valtti XIX hän voi kutsua jonkin alemman valtin. Jos hänellä on vain korkeampia valtteja kuin XVI silloin hänen on kutsuttava valtti XIX. Jos kutsuttu valtti on leskessä, etumies voi perua pelin maksamalla muille pelaajille 5 pistettä. Etumies voi myös kutsua valtin XIX vaikka se olisi hänellä itsellään halutessaan pelata yksin.

Etumies nostaa leskestä neljä päällimmäistä korttia ja poistaa kädestään kortteja vastaavan määrän. Pois laitetut kortit lasketaan hänen hyväkseen pelin lopussa. Kädestä ei saa poistaa viiden pisteen kortteja. Loput kaksi lesken korttia menevät kahdelle seuraavalle palaajalle, ja hekin poistavat kädestään yhden kortin.

Toinen tarjous: Samanlainen kuin ensimmäinen tarjous, mutta sen voivat tehdä kaikki pelaajat. Tarjousta ei voi perua ja lisäksi on ilmoitettava Pagat ultimo.

Kolmas tarjous: Pelinviejä pelaa yksin ja nostaa kolme korttia leskestä seuraavan kaavan mukaan:
Ensimmäinen taso: Pelinviejä paljastaa lesken kolme päällimmäistä korttia. Jos hän on niihin tyytyväinen, hän ottaa ne käteensä ja panee syrjään kolme korttia kädestään. Nämä lasketaan hänen hyväkseen. Lesken kolme alinta korttia menee puolustajien hyväksi, mutta niitä ei paljasteta.

Toinen taso: Jos pelinviejä ei ole tyytyväinen ensimmäiseen kolmeen korttiin, hän paljastaa lesken kolme alinta korttia. Korttien vaihdot ja pisteet menevät vastaavan ohjeen mukaan kuin ensimmäisellä tasolla.

Kolmas taso: Jos ensimmäiset kolme korttia olivat tyydyttävämmät, pelaaja ottaakin ne ja alimmat menevät puolustajien hyväksi.

Soolo: Pelinviejä pelaa yksin ja leski menee paljastamatta puolustajien hyväksi.

Bonukset 
Pelaajilla on mahdollisuus seitsemään eri bonukseen. Bonusten ilmoittaminen paljastaa tärkeää tietoa kädestä, mutta vastineeksi muut pelaajat maksavat bonuksen ilmoittajalle pelipisteitä välittömästi ilmoituksen jälkeen.
Valtiton käsi: Pelaajalla on valtiton käsi tai korkeintaan valtti I eli Pagat. 5 pistettä.
Vähän valtteja: Pelaajalla on korkeintaan kaksi valttia, mutta ei Pagatia. 5 pistettä.
Täydet valtit: Pelaajalla 10 - 12 valttia. 10 pistettä.
Puolet valtteja: Pelaajalla on 8 tai 9 valttia. 5 pistettä.
Kunnialliset: Pelaajalla on viiden pisteen valtit. 5 pistettä.
Kuninkaat: Pelaajalla on kaikki kuninkaat: 10 pistettä.
Puolet kuninkaista: Palaajalla on neljä viiden pisteen korttia. 5 pistettä.

Bonuksia voi yhdistellä toisiinsa.

Ilmoitukset 
Pelinviejällä on mahdollisuus tehdä kaksi ilmoitusta. Suorituksista saa puolet pisteistä, jos ne tehdään ilmoittamatta.
Pagat ultimo: Pelaaja voittaa viimeisen tikin Pagatilla eli valtti I:llä. Arvo 10 / 5 Pistettä.
Slammi: Pelaaja voittaa kaikki tikit. Pelin pisteet nelinkertaistetaan ilmoitettuna tai kaksinkertaistetaan ilman ilmoitusta.

Kontrat 
Pelaajat voivat sopia halutessaan kontrien eli vastatarjouksien ja ilmoitusten käytöstä. Nämä voivat moninkertaistaa pelin arvon, joten niiden käyttöä on harkittava tarkoin. Puolustava joukkue voi halutessaan kaksinkertaistaa pelin arvon kontraamalla tarjouksen tai ilmoituksen. Tämän voi kontrata uudelleen, mikä kaksinkertaistaa jo tuplatun pelin. Kolmaskin kontraus on mahdollinen. Eli pelin arvon voi kaksinkertaistaa kolmeen kertaan.

Peli 
Pelinviejä ajaa ensimmäiseen tikkiin. Pelissä on maantuntopakko ja valttipakko. Pelaajan on siten pelattava ajettua maata tai valttia, jos hän ei pysty tunnustamaan maata. Jos hän ei pysty pelaamaan valttiakaan, hän voi pelata minkä tahansa kortin, mutta ei voi voittaa tikkiä.

Maksut 
Maksut perustuvat ylimenopisteisiin. Jaon voittaa puoli, joka saa yli 35 pistettä. Voittaneen puolen pisteistä vähennetään 35 pistettä. Erotukseen lisätään tai se kerrotaan ilmoitukset perusteella. Tulos kerrotaan tarvittaessa tarjouksen perusteella.
Jos tajous oli ensimmäinen tai toinen, tulosta ei kerrota.
Jos tarjous oli kolmas, kerroin on pelin tason mukainen.
Soolossa pelin arvo tuplataan.

Muita Tarot-pelejä 
Mitigati
Ranskalainen tarot
Scarto
Troggu
Zwanziger-rufen

Lähteet 
tarocchino.com 
pagat.com

Aiheesta muualla 
Pelipalvelin Tšekkiläiselle tarokille
Tšekinkielinen sivusto, jossa tietoa pelistä kerhoista ja turnauksista

Tarot
Tikkipelit